CELEX: 32005D0029
Language: fi
Date: 2005-01-17 00:00:00
Title: 2005/29/EY: Komission päätös, tehty 17 päivänä tammikuuta 2005, päätöksen 92/452/ETY muuttamisesta Amerikan yhdysvalloissa toimivien alkionsiirtoryhmien osalta (tiedoksiannettu numerolla K(2005) 32)ETA:n kannalta merkityksellinen teksti

19.1.2005   
            
            
               FI
            
            
               Euroopan unionin virallinen lehti
            
            
               L 15/34
            
         KOMISSION PÄÄTÖS,
   tehty 17 päivänä tammikuuta 2005,
   päätöksen 92/452/ETY muuttamisesta Amerikan yhdysvalloissa toimivien alkionsiirtoryhmien osalta
   (tiedoksiannettu numerolla K(2005) 32)
   (ETA:n kannalta merkityksellinen teksti)
   (2005/29/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon eläinten terveyttä koskevista vaatimuksista yhteisön sisäisessä naudansukuisten kotieläinten alkioiden kaupassa ja tuonnissa kolmansista maista 25 päivänä syyskuuta 1989 annetun neuvoston direktiivin 89/556/ETY (1) ja erityisesti sen 8 artiklan,
   sekä katsoo seuraavaa:
   
               (1)
            
            
               Yhteisöön suuntautuvaan naudansukuisten eläinten alkioiden vientiin kolmansissa maissa hyväksyttyjen alkionsiirtoryhmien ja alkiontuotantoryhmien luettelosta 30 päivänä heinäkuuta 1992 tehdyssä komission päätöksessä 92/452/ETY (2) säädetään, että jäsenvaltiot saavat tuoda alkioita kolmansista maista ainoastaan, jos jokin kyseisessä päätöksessä lueteltu alkionsiirtoryhmä on ne kerännyt, käsitellyt ja varastoinut.
            
         
               (2)
            
            
               Amerikan yhdysvallat on pyytänyt, että tähän luetteloon tehtäisiin muutos sen tietojen osalta.
            
         
               (3)
            
            
               Amerikan yhdysvallat on antanut takeet direktiivissä 89/556/ETY vahvistettujen asianomaisten sääntöjen noudattamisesta, ja maan eläinlääkintäviranomaiset ovat virallisesti hyväksyneet kyseessä olevan alkionsiirtoryhmän yhteisöön suuntautuvaa vientiä varten.
            
         
               (4)
            
            
               Päätös 92/452/ETY olisi tämän vuoksi muutettava vastaavasti.
            
         
               (5)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Muutetaan päätöksen 92/452/ETY liite tämän päätöksen liitteen mukaisesti.
   2 artikla
   Tätä päätöstä sovelletaan 22 päivästä tammikuuta 2005.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 17 päivänä tammikuuta 2005.
      
         
            Komission puolesta
         
         Markos KYPRIANOU
         
            Komission jäsen
         
      
   
   
      (1)  EYVL L 302, 19.10.1989, s. 1. Direktiivi sellaisena kuin se on viimeksi muutettuna asetuksella (EY) N:o 806/2003 (EUVL L 122, 16.5.2003, s. 1).
   
      (2)  EYVL L 250, 29.8.1992, s. 40. Päätös sellaisena kuin se on viimeksi muutettuna päätöksellä 2004/568/EY (EUVL L 252, 28.7.2004, s. 5).
   LIITE
   Lisätään päätöksen 92/452/ETY liitteessä olevaan luetteloon Amerikan yhdysvaltojen osalta seuraava rivi:
   
      
                  ”US
               
               
                   
               
               
                  04MT111
                  E-1127
               
               
                   
               
               
                  
                              Galor Genetics
                           
                        
                              893 Highway 287
                           
                        
                              Townsend, MT 59644
                           
                        
               
                  Dr Pat Richards”